**Ühiskonnateaduste instituudi e-kaitsmiste juhend üliõpilastele 2020**

Kooskõlastatud ÜTI õppekolleegiumi poolt 19.05.2020

1. **Tehnilised-praktilised ettevalmistused**

**Peamised soovitused Zoomi keskkonnas**

* E-kaitsmiste korraldamiseks ja läbiviimiseks kasutab ÜTI Zoom keskkonda.
* Igale õppekavale luuakse igaks kaitsmiskuupäevaks oma ajakavaga Zoom sündmus, mis antakse kaitsjale teada õppenõustaja poolt. Loodav sündmus on parooliga kaitstud. Salvestamist vaikimisi peale panna ei tohi.
* IT soovitused arvutitele ja internetiühendusele:

Soovitused seadmele

* Sülearvuti/lauaarvuti, millel on kaamera, mikrofon ning kõlarid.
* Arvutil peab olema vähemalt 1 tuumaline (Single Core 1Ghz) protsessor - need on kõikides ca 10 aastat vanades arvutites.
* Soovitatav arvuti, millel on Dual Core ja vähemalt 4GB RAM mälu.
* Soovitatav uuendatud Windows 10, Linux või Mac OS operatsioonisüsteem (vähemalt MacOS 10.7 Lion 2011).
* Töötab samuti Windows Xp Sp3, Windows Vista, Windows 7, Windows 8.1 peal.

Soovitused internetiühendusele

* Wifi/Lan/3G/4G/LTE minimaalne ühenduse kiirus rohkemale kui 1 inimene peaks olema 800kbps (0.8 Mbps).
* K[iirust saab testida siin: www.speedtest.net](http://www.speedtest.net)
* Tallinna Ülikooli wifi on 5 Mbps.
* HD videopildi jaoks on vaja vähemalt 1.5 Mbps/1.5 Mbp.
* Heli kasutamine ilma videosillata kasutab 60-80kbps (0.06-0.08 Mbps).

Soovitused veebilehitsejale

* Windows: IE 11+, Edge 12+, Firefox 27+, Chrome 30+
* Mac: Safari 7+, Firefox 27+, Chrome 30+
* Linux: Firefox 27+, Chrome 30+
* Chrome ja Firefox üldjuhul uuendavad ennast ise, nii et probleeme ei tohiks tekkida.
* Kui kaitsmise käigus tekib IT-alaseid probleeme, siis ÜTI e-kaitsmiste tugi on Herkko Sõber ([herkko.sober@tlu.ee](mailto:herkko.sober@tlu.ee)).

**Soovitused kaitsmisprotseduurile**

* ÜTI kaitsmised on avalikud (va direktori korraldusega kinniseks kuulutatud kaitsmised). Kutse link jagatakse kaitsmiskomisjoni, kaitsja, juhendaja ja retsensendiga.
* Õppenõustaja koostab kaitsmiste ajakava ja edastab selle kaitsjatele. Üliõpilaste järjekorra moodustamisel jäetakse kaitsmiste vahele 5-min pausid.
* Iga kaitsmiskomisjon määrab ise oma liikmete rollide jaotuse (kes modereerib, kas host on sisuline ja/või tehniline moderaator jms).
* Kaitsmisel osalevad video ja heliga: kaitsja, retsensent, komisjoni liikmed. Külalised võivad osaleda ilma pildi ja/või helita. Juhul, kui külalisi lubatakse osaleda ilma helita, siis annab komisjon teada küsimuste esitamise võimaluse (kas neil puudub võimalus küsimusi esitada või nad saavad teha seda kommentaariumis (ingl.k.*chat*).

**Kaitsmisruum ülikoolis**

* ÜTI valmistab ülikoolis ette ruumi, kuhu saavad kaitsma tulla üliõpilased, kellel ei ole võimalik seda distantsilt teha.
* Ruumi paigutatakse nõuetele vastav töötav arvuti. Määratakse ÜTI töötaja, kes ruumi tugitegevuse eest vastutab, kuid kes ei viibi kaitsmise ajal ruumis. Ruumis viibib vaid kaitsja üksi. Iga kaitsja desinfitseerib arvuti enne ja pärast kasutamist. Desinfitseerimisvahendid tagab ülikool.
* Soovist kasutada ÜTI poolt ettevalmistatud kaitsmisruumi peab kaitsja teada andma hiljemalt **8. juuniks** oma õppenõustajale e-maili teel.

**Kokkulepped ja sanktsioonid**

* Kaitsmiskomisjonil on õigus kõik nn. trollijad Zoomist välja visata ning neid mitte tagasi lubada.
* Kaitsjale, kellega ei ole võimalik kaitsmiseks määratud ajal saada pildilist ja helilist kontakti, määratakse samale päevale uus aeg (nt kaitsmiste lõppu). Igal individuaalsel juhul teeb kaitsmiskomisjon eraldi otsuse.
* Kui kaitsja ei suuda ka uuel komisjoni poolt määratud ajal saada pildi ja heliga ühendust, siis lähtub komisjon edasise otsuse tegemisel ÕKE § 28 lõikest 7.

1. **Enne kaitsmist**

* Tee oma arvutile restart.
* Veendu, et mikrofon ja veebikaamera töötavad.
* Veendu, et kõik kaitsmiseks vajalik info esitluseks on olemas.

1. **Kaitsmisel:**

* Kontrolli, kas Zoom’is oled oma õige nime all ja vajadusel muuda nimi õigeks.
* Kaitsja peab osalema videoga; videopilt ei tohiks olla ei üle- ega alavalgustatud, taust võiks olla ühtlane, mitte kirju (nt sein).
* Võimalusel kasuta mikrofoniga kõrvaklappe, nii väldid taustamüra ja kaja.

1. **Pärast kaitsmist**

* Komisjon arutab kaitsmistulemusi eraldi ruumis.
* Komisjon vormistab protokolli ja edastab selle õppespetsialistile, kes sisestab tulemused ÕIS-i.
* Üliõpilaste tulemustest teavitamine toimub ÕIS-i teel.

**Zoomi juhend:**

1. [Osalejale](https://docs.google.com/presentation/d/1cOo2b1e22HWCEGbsbM4l-p67NvLe31smZFpQgn5ER9U/edit?usp=sharing)